Pazudis tulkojumā
"Pazudis tulkojumā" (angļu: Lost in Translation) ir 2003. gada ASV un Japānas romantiska drāma, kuras režisore, scenārija autore un viena no producentiem ir Sofija Kopola. Galvenās lomas filmā atveido Skārleta Johansone, Bills Marijs, Džovanni Ribisi, Anna Ferisa un Fumihiro Hajaši. Filmas pirmizrāde notika 2003. gada 29. augustā Tellaridas filmu festivālā. Bobs Heriss ir novecojošs aktieris, kurš Tokijas viesnīcā iepazīstas ar koledžas absolventi Šarloti. 2016. gada BBC 100 labāko 21. gadsimta filmu sarakstā "Pazudis tulkojumā" ierindojās 22. vietā.